कोहली के फॉर्म के सवाल पs भड़कले कप्तान रोहित शर्मा
मीडिये सुरू करेला चरचा, सवाल कइल बन कइल जाव, विराट फार्म में लवट अइहे...
टीम इंडिया के कप्तान रोहित शर्मा प्रेस कोन्फ्रेंस में विराट कोहली के फॉर्म के सवाल पुछला पs खिसिया गइले हs। वेस्टइंडीज से टी-20 सीरीज ला आयोजित प्रेस कोन्फ्रेंस में ऊ विराट के बचाव कइले।
पूर्व कप्तान कोहली वेस्टइंडीज के खिलाफ वनडे सीरीज में एकदमे फ्लॉप रहल रहस, जब रोहित से एकरा के लेके सवाल कइल गइल तs ऊ कहले, ई सब बात मिडिये से सुरू होला। जदि तनिका देर ला मीडिया सांत रहो, तs सब सही हो जाई। वेस्टइंडीज के खिलाफ टी-20 सीरीज 16 फरवरी से कोलकाता में सुरू हो रहल बा।
बता दिहल जाव कि वेस्टइंडीज सीरीज से पहिले साउथ अफ्रीका के दौरा पs दुनों खिलाड़ी के बीचे अनबन के खबर आइल रहे, टेस्ट सीरीज बितला के बाद कोहली कप्तानी छोड़ देले रहस।
A sneak peek into #TeamIndia's fielding drill at the Eden Gardens. 👀 👌#INDvWI | @Paytm pic.twitter.com/wSFH4keVTx
— BCCI (@BCCI) February 15, 2022
कप्तान बोलले- कोहली पs कवनो दबाव नइखे
रोहित आगे कहले कि जदि विराट के लेके होखे आला चरचा रउआ सभे बन कs देब तs सब सही हो जाई। कोहली पs कवनो दबाव नइखे आ ऊ जल्दिये निमन करिहे। रोहित से प्रेस कोन्फ्रेंस में बेर-बेर विराट के लेके सवाल कइल जात रहे। एकरा कारने भारत के कप्तान खुस ना लउकले।
वेस्टइंडीज के खिलाफ भारत के टी-20 टीम
रोहित शर्मा (कप्तान), ईशान किशन, विराट कोहली, श्रेयस अय्यर, सूर्यकुमार यादव, ऋषभ पंत (उप कप्तान), वेंकटेश अय्यर, दीपक चाहर, शार्दूल ठाकुर, रवि बिश्नोई, युजवेंद्र चहल, मोहम्म्द सिराज, भुवनेश्वर कुमार, आवेश खान, हर्षल पटेल, ऋतुराज गायकवाड़, दीपक हुड्डा आ कुलदीप यादव।
साभार- भास्कर
mai_Deva bho_Deva bho_Deva bho_Deva bho_Deva eng_Latn fuv_Latn bho_Deva bho_Deva bho_Deva mai_Deva bho_Deva